# **СЛУЖБЕНИ ГЛАСНИК**

ОПШТИНА ЈЕЗЕРО

**Година XVII број 5 01.11.2018. год.**

**С К У П Ш Т И Н А О П Ш Т И Н Е**

**40.**

**На основу члана 39. Закона о локалној самоуправи ( „Службени гласник Републике Српске“, број 97/16), члана 36. и 87. Статута општине Језеро ( „Службени гласник општине Језеро“, број 08/17), члана 17. и 137. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године,**

**д о н и ј е л а је**

**З А К Љ У Ч А К**

1. **Усваја се као оправдан изостанак одборника, Слободан Лакетић, са 15. сједнице Скупштине општине Језеро одржане дана 01.11.2018. године.**
2. **Овај закључак ступа на снагу даном доношења, а биће објављен у „Службеном гласнику општине Језеро.“**

**Број : 010-013-1527/18 Предсједник СО-е**

**Дана, 01.11.2018. године. Драгана Карага с.р.**

**41.**

**На основу члана 39. Закона о локалној самоуправи ( „Службени гласник Републике Српске“, број 97/16), члана 36. и 87. Статута општине Језеро ( „Службени гласник општине Језеро“, број 08/17), члана 17. и 137. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године,**

**д о н и ј е л а је**

**З А К Љ У Ч А К**

1. **Усваја се као оправдан изостанак одборника, Горан Тривунчевић, са 15. сједнице Скупштине општине Језеро одржане дана 01.11.2018. године.**
2. **Овај закључак ступа на снагу даном доношења, а биће објављен у „Службеном гласнику општине Језеро.“**

**Број : 010-013-1528/18 Предсједник СО-е**

**Дана, 01.11.2018. године. Драгана Карага с.р.**

**42.**

**На основу члана 39. Закона о локалној самоуправи ( „Службени гласник Републике Српске“, број 97/16), члана 36. и 87. Статута општине Језеро ( „Службени гласник општине Језеро“, број 08/17) и члана 103. 129.,130.,137. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Усваја се извод из записника са XIV сједнице Скупштине општине Језеро одржане дане 21.06.2018. године.**
2. **Овај закључак ступа на снагу даном доношења, а биће објављен у „Службеном гласнику општине Језеро“.**

**Број : 010-013-1529/18 Предсједник СО-е**

**Дана, 01.11.2018. године. Драгана Карага с.р.**

**43.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о раду Ватрогасног друштва општине Језеро за 2017. годину.**
2. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1530/18 Предсједник СО-е**

**Дана, 01.11.2018. године. Драгана Карага с.р.**

**44.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о стању јавне безбједности на подручју општине Језеро за период I – VI мјесец 2018. године.**

1. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1531/18 Предсједник СО-е**

**Дана, 01.11.2018. године. Драгана Карага с.р.**

**45.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о безбједности друмског саобраћаја на путевима у општини Језеро за период I – VI мјесец 2018. године.**

1. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1532/18 Предсједник СО-е**

**Дана, 01.11.2018. године. Драгана Карага с.р.**

**46.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о реализацији програма прољетне сјетве и акционог програма јесење сјетве на подручју општине Језеро за 2018. годину.**
2. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1533/18 Предсједник СО-е**

**Дана, 01.11.2018. године. Драгана Карага с.р.**

**47.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о извршењу Програма комуналне дјелатности за 2017. годину.**
2. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1534/18 Предсједник СО-е**

**Дана, 01.11.2018. године. Драгана Карага с.р.**

**48.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**З А К Љ У Ч А К**

1. **Прихвата се Информација о функционисању самосталних дјелатности на подручју општине Језеро у 2017. и 2018. години.**
2. **Овај закључак ступа на снагу осмог дана од дана објављивања у „Службеном гласнику општине Језеро“.**

**Број : 010-013-1535/18 Предсједник СО-е**

**Дана, 01.11.2018. године. Драгана Карага с.р.**

**49.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**О Д Л У К У**

**о давању овлашћења начелнику општине**

1. **Даје се овлашћење Начелнику општине Језеро, Снежани Ружичић, да предузме све активности потребне за реализацију пројекта „Изградња моста на ријеци Пливи код Качаревих кућа“**
2. **Обавезује се Начелник општине Језеро, Снежана Ружичић, да информише Скупштину општине Језеро о предузетим радњама.**
3. **Ова одлука ступа на снагу осмог дана од дана објављивања у „Службеном гласнику општине Језеро.“**

**Број : 010-013-1536/18 Предсједник СО-е**

**Дана, 01.11.2018. године. Драгана КАрага с.р.**

**50.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**О Д Л У К У**

**о давању овлашћења**

1. **Овлашћује се Општинска управа општине Језеро да припреми програм улагања средстава за финансирање документа просторног уређења општине Језеро.**
2. **Обавезује се Начелник општине Језеро да на идућој сједници информише Скупштину о предузетим радњама везаним за финансирање израде документа просторног уређења општине Језеро.**
3. **Ова одлука ступа на снагу осмог дана од дана објављивања у „Службеном гласнику општине Језеро.“**

**Број : 010-013-1537/18 Предсједник СО-е**

**Дана, 01.11.2018. године. Драгана Карага с.р.**

**51.**

**На основу члана 2. Закона о основама безбједности саобраћаја на путевима у Босни и Херцеговини ( „Службени гласник БиХ“, број 6/06, 75/06, 44/07, 84/09, 48/10 и 18/13,8/17), члана 2. Закона о безбједности саобраћаја на путевима Републике Српске ( „Службени гласник Републике Српске“, број 63/11), члана 39. став 2. Закона о локалној самоуправи ( „Службени гласник Републике Српске“, број 97/16), и члана 36. и 87. Статута општине Језеро ( „Службени гласник општине Језеро“ број 8/17), Мишљења министарства саобраћаја и веза, Агенције за безбједност саобраћаја број 13/2/052-1332/18 од 22.11.2018. године о приједлогу Одлуке о безбједности саобраћаја на путевима општине Језеро, Скупштина општине Језеро на 15. сједници одржаној 01.11.2018. године, д о н и ј е л а је**

**О Д Л У К У**

**о безбједности саобраћаја на путевима**

**општине Језеро**

**I – УВОДНЕ ОДРЕДБЕ**

**Члан 1.**

**Овом Одлуком прописују се мјере безбједности, услови и правила за одвијање саобраћаја на путевима, регулишу и друга питања из области безбједности саобраћаја на путевима која нису регулисана Законом о основама безбједности саобраћаја на путевима у Босни и Херцеговини ( „Службени гласник БиХ“, број 6/06, 75/06, 44/07, 84/09,48/10,18/13,8/17) и Закона о безбједности саобраћаја на путевима Републике Српске ( „Службени гласник Републике Српске“, број 63/11), ради спречавања и отклањања опасности за учеснике у саобраћају.**

**Овом Одлуком прописују се :**

* **мјере безбједности и**
* **услови на путевима и другим јавним површинама на којима се одвија саобраћај.**

**II – УПРАВЉАЊЕ БЕЗБЈЕДНОШЋУ САОБРАЋАЈА**

**Члан 2.**

**У циљу подстицања превентивних и других активности у области безбједности саобраћаја, остваривања координације и сарадње укључених субјеката, оснива се Савјет за безбједност саобраћаја општине Језеро ( у даљем тексту Савјет)**

**Члан 3.**

**Задаци Савјета су :**

**а) разматрање питања из области безбједности саобраћаја,**

**б) предлагање мјера за унапређење безбједности саобраћаја,**

**в) давање мишљења на стратешке документе,**

**г) иницирање доношења и учествовање у изради прописа и других аката, а који се тичу безбједности саобраћаја у надлежности општине Језеро.**

**д) давање мишљења на програме, планове рада и извјештаје надлежних органа управе општине Језеро у области саобраћаја и**

**ђ) остваривање и подстицање координације и сарадње између надлежних органа управе општине и општинских субјеката безбједности саобраћаја као што су полиција, АМД, школе, дом здравља, станице техничког прегледа, предузећа која врше одржавање путева и слично.**

**Члан 4.**

**Чланове Савјета именује Скупштина општине на приједлог Начелника општине. Чланови Савјета су : начелник општине, одборник испред Скупштине општине Језеро, представник Министарства унутрашњих послова, представник АМС РС, представник основне школе, представник дома здравља,представник комуналне полиције, представник ватрогасног друштва,представник невладиних организација са територије општине Језеро**

**Рад чланова Савјета је бесплатан.**

**Чланови Савјета се бирају на мандат од 5 ( пет) година.**

**Савјет за безбједност безбједност саобраћаја општине Језеро ће доњети Правилник о раду и начин рада. Техничко – административне послове Савјета обављаће представник службе за урбанизам, грађевинарство, заштиту животне средине и комуналне послове у Општинској управи.**

**Члан 5.**

**Скупштина општине доноси Стратегију безбједности друмског саобраћаја ( у даљем тексту : Стратегија) и Програм безбједности друмског саобраћаја ( у даљем тексту : Програм) за подручје општине Језеро у складу са Стратегијом и Програмом Републике Српске.**

**Стратегија садржи најзначајнија обиљежја постојећег стања безбједности саобраћаја, предвиђање стања система и стања безбједности саобраћаја, као и начине њиховог остваривања, опште и дугорочне циљеве, те кључне области рада.**

**Стратегија се израђује за период од 10 година.**

**Програм садржи детаљну анализу постојећег стања безбједности саобраћаја, средњорочне и краткорочне циљеве, задатке и мјере, одговорне субјекте за спровођење задатака и мјера, као и потребна финансијска средства за реализациј задатака и мјера.**

**Програм се израђује за период од 5 година.**

**III – САОБРАЋАЈ**

1. **Првенство пролаза**

**Члан 6.**

**Првенство пролаза возила одређује се у улицама које представљају основу саобраћајне мреже урбаног насеља Језеро.**

**Улице које се обиљежавају као путеви са првенством пролаза одредиће Наредбом о регулисању саобраћаја на подручју урбаног насеља Језеро начелник општине Језеро ( у даљем тексту : Наредба).**

1. **Ограничење саобраћаја**

**Члан 7.**

**Забране, ограничења и обавезе ради безбједности саобраћаја и његовог несметаног одвијања прописују се Наредбом у складу са Законом и овом Одлуком.**

**Члан 8.**

**Ради безбједности и несметаног одвијања саобраћаја на локалним путевима и улицама, општински орган надлежан за послове саобраћаја, може одредити забране, обавезе и обуставе саобраћаја или посебно ограничење за поједине врсте возила, док постоје разлози због којих се мјере предузимају.**

**Мјере забране и обуставе саобраћаја ради одржавања спортских и других активности на путевима и градским саобраћајницама може одредити надлежан орган за послове саобраћаја.**

**Мјере из става 1. и 2. овог члана одредиће у договору са општинским органом за послове саобраћаја и Полицијска станица када то захтјевају разлози јавног реда и мира и други безбједоносни разлози.**

**Мјере забране и ограничења прописане од стране органа из става 1. и 2. овог члана, дужни су ови органи на вријеме саопштити учесницима у саобраћају прописаним саобраћајним знаковима у складу са Правилником о саобраћајним знаковима и сигнализацији на путевима, начину обиљежавања радова и препрека на путу и знаковима које учесницима у саобраћају даје овлаштено лице.**

**Члан 9.**

**Ради приступа у улице у којима је за све или за поједине врсте возила забрањен саобраћај могу се само у изузетним и хитним случајевима кретати :**

1. **возила службе хитне помоћи, ватрогасне службе, возила органа за унутрашње послове и возила оружаних снага када извршавају службене задатке.**
2. **возила комуналног предузећа која служе за одржавање чистоће улица и зелених површина, водовода, канализације, ПТТ и електричних инсталација.**
3. **возила инвалида са посебном дозволом, обиљежено међнародним знаком инвалида под условом да возилом управља инвалидно лице или да се исто налази у возилу.**
4. **Возила предузећа која обављају послове изградње, санације и реконструкције јавних путева, као и друге послове изградње и одржавања путева и путних објеката, а за које имају потписан уговор са општином.**
5. **Возила обиљежена знаком приступачности, као и такси и друга возила која превозе болесна лица теже инвалиде са оштећеним доњим екстремитетима, под условом да наведена лица станују у улицама наведеним у ставу 1. овог члана.**
6. **Возила која превозе умрла лица.**

**Члан 10.**

**Улицама у којима је забрањен саобраћај за теретна моторна возила, може се одобрити кретање моторних возила која превозе грађевински материјал на градилиште, огрев ( возила за снабдјевање до 8,5 тона највеће дозвољене масе, могу се кретати када врше снабдјевање у улицама у којима је саобраћај таквих возила забрањен или је забрањен саобраћај у оба смјера у времену од 08,00 до 14,00 часова и од 22,00 до 07,00 часова) и моторних возила која служе за специјалну намјену.**

**Одобрење за кретање возила из претходног става издаје општински орган надлежан за послове саобраћаја.**

1. **Превоз аутобусима.**

**Члан 11.**

**Трасу кретања аутобуса и аутобуска стајалишта за превоз лица за властите потребе и уговорени превоз одобрава општински орган надлежан за послове саобраћаја на приједлог вршиоца превоза.**

1. **Заустављање и паркирање возила.**

**Члан 12.**

**Улице и друге саобраћајне површине у којима се забрањује или ограничава заустављање и паркирање возила одређују се Наредбом.**

**Заустављање и паркирање возила у појединим улицама и на појединим мјестима може забранити или ограничити и општински орган надлежан за послове саобраћаја, ако то захтијевају разлози безбједности саобраћаја и његовог несметаног одвијања.**

**Члан 13.**

**У улицама у којима се саобраћај одвија само у једном смјеру и у улицама које имају најмање двије саобраћајне траке, возила се могу заустављати и паркирати на десној или лијевој страни коловоза у складу са Наредбом.**

**Члан 14.**

**У улицама и на просторима гдје је забрањено заустављање и паркирање возила, изузетно је дозвољено да се у трајању до сат времена заустављају и паркирају возила из члана 9. ове Одлуке.**

**Члан 15.**

**Простор за паркирање возила, односно одређен број паркинг мјеста може се стално резервисати у правилу само на посебно изграђеном и уређеном простору за паркирање као и за паркирање обиљежених возила којима се превозе инвалидна лица и за службене сврхе и на коловозу гдје је ознакама одређен простор за смјештај сваког појединачног возила.**

**Одобрење за резервисање простора за паркирање издаје општински орган надлежан за послове саобраћаја.**

**Члан 16.**

**Резервисан простор за паркирање возила мора бити обиљежен прописаном саобраћајном сигнализацијом.**

**Обиљежавање, уређење и редовно одржавање резервисаног простора за паркирање возила пада на терет корисника тога простора.**

**Члан 17.**

**Посебни јавни простор за паркирање возила ( у даљем тексту : јавна паркиралишта) су простори који су изграђени или уређени за паркирање возила изван коловоза, као и за паркирање на коловозу кад то дозвољавају услови одвијања саобраћаја.**

**На паркиралиштима се може организовати наплата паркирања.**

**За паркиралиште возила инвалида осигурава се одређен број паркинг мјеста која морају бити обиљежена посебним знаком.**

**Наплата паркинга неће се вршити на паркинг мјестима резервисаним за возила инвалидних лица, под условом да возилом управља инвалидно лице или да се исто налази у возилу са паркинг картом за возило оначено посебним знаком.**

**Право на кориштење мјеста за паркирање возила инвалида остварују инвалидна лица која посједују знак приступачности односно међународни знак инвалида у складу са чланом 29. Закона.**

**Члан 18.**

**За јавна паркиралишта на којима се врши наплата, начелник општине посебним актом утврђује : услове, начин коришћења, организацију, начин наплате паркирања и висину трошкова за блокирање и деблокирање возила на јавним паркиралиштима и другим саобраћајним површинама.**

**На јавним паркиралиштима изграђеним на коловозу није дозвољено дозвољено паркирање теретних моторних возила.**

**На јавним паркиралиштима на којима је организована наплата, корисник је дужан платити накнаду прописану актом из става 1. овог члана.**

**Јавно паркиралиште на којем је организована наплата мора бити означено саобраћајном сигнализацијом.**

**Члан 19.**

**На паркиралиштима, гдје за то постоји потреба, може се временски ограничити паркирање.**

**На паркиралиштима на којима је временски ограничено паркирање, корисници су дужни да уклоне возило по истеку времена за паркирање.**

**Члан 20.**

**Поред случајева наведених у члану 73., 74., и 75. Закона , представник општинског органа ( комунални полицајац) ће на основу Сагласности издате од стране министарства унутрашњих послова Републике Српске ( МУП РС), а која је издата општини, одредити да се возило премјести на друго мјесто ако је оно заустављено или паркирано :**

1. **на простору резервисаном за заустављање и паркирање других возила,**
2. **возило паркирано противно одредбама члана 25. ове Одлуке,**
3. **у улицама у којима је забрањен саобраћај возила, осим у случају кад је у питању заустављање и паркирање возила из члана 9. ове Одлуке.**
4. **На површинама гдје се уклања снијег по истеку времена прописаног по члану 26. став 2. Ове Одлуке,**
5. **Возило паркирано на зеленој површини, плочницима као и на макадамској или земљаној површини која која није намијењена за паркирање возила.**
6. **Возило паркирано у пјешачкој зони,**
7. **Ако власник односно корисник возила одбије да плати накнаду за деблокирање или исту не плати у року од 24 сата.**
8. **У свим другим случајевима када је возило заустављено или паркирано на мјесту на којем угрожава безбједност саобраћаја или омета нормално одвијање саобраћаја.**

**Члан 21.**

**Ако из било којих разлога није у могућности да изврши премјештање возила комунални полицајац или радник на контроли наплате паркирања ће одредити да се изврши блокирање возила направом за блокирање точкова :**

1. **ако је возило паркирано супротно одредбама члана 73.,74., и 75. Закона,**
2. **ако је возило паркирано на паркиралишту на којем је организована наплата, а власник односно корисник возила није платио накнаду за паркирање, није истакао паркинг карту или је важност исте истекла.**
3. **Ако је возило паркирано супротно одредбама члана 20. став 1. тачка 1. до 8. ове Одлуке.**

**Власник, односно корисник возила из претходног става дужан је прије деблокирања возила платити накнаду за послове блокирања и деблокирања возила.**

**Возило ће бити деблокирано након достављеног доказа о уплати накнаде.**

**Власник, односно корисник деблокираног возила дужан је одмах уклонити возило са мјеста на којем је возило било паркирано.**

**Забрањено је оштећивати и насилно скидати направу за блокирање точкова возила.**

**Висину трошкова блокирања и деблокирања возила као и висину штете причињену на направи за блокирање точкова возила утврђује начелник општине.**

**Члан 22.**

**Паркирање возила на тротоару може се дозволити само под условом да је слободна ширина тротоара најмање 1,6 метара и да се пјешаци не крећу уз ивицу коловоза.**

**Мјеста из претходног става морају бити обиљежена посебним саобраћајним знаком као и озноаком на коловозу.**

**Члан 23.**

**Заустављање и паркирање возила која врше утовар и истовар робе дозвољено је уз задржавање најдуже до 30 минута.**

**Члан 24.**

**Привремено заузимање простора коловоза или тротоара ради утовара или истовара робе мора се означити постављањем покретног саобраћајног знака „ II -41“ са допунском таблом „ утовар – истовар до 30 минута“.**

**Покретни саобраћајни знак из претходног става поставља се уз ивицу коловоза или на ивицу тротоара и корисник га је дужан уклонити одмах по завршетку утовара или истовара.**

**Члан 25.**

**Забрањено је на коловозу, јавним паркиралиштима, тротоару и другим саобраћајним површинама наносити блато, остављати и бацати отпатке, оправка возила, остављање неисправних или хаварисаних возила и возила намијењених продаји.**

**Члан 26.**

**За вријеме уклањања снијега са саобраћајних површина није дозвољено паркирање возила на тим површинама.**

**Овлаштено предузеће које је задужено за уклањање снијега дужно је да прије почетка уклањања или разгртања снијега постави знак забране заустављања и паркирања, а власници односно корисници возила чија су возила затечена на тим површинама, дужни су да их уклоне најкасније у року од 60 минута од постављања знака.**

**Овлашћено предузеће које је задужено за зимско одржавање улица у урбаном дијелу насеља Језеро или општински орган надлежан за послове саобраћаја, прије почетка зимске сезоне, дужно је обавијестити становнике на подручју урбаног дијела о периодима вршења таквих радова у средствима јавног информисања, огласних табли, позивима и сл.**

1. **Кретање пјешака**

**Члан 27.**

**Пјешаци се крећу тротоаром, а гдје нема тротоара што ближе ивици коловоза и то веома пажљиво и на начин којим не омета и не спречава саобраћај возила.**

**Општински орган надлежан за послове саобраћаја, у сарадњи са Полицијском станицом и управама предшколских и школских установа, може организовати предавања, едукације и друге активности за дјецу и запослене у тим установама, а све у циљу безбједног учествовања у саобраћају.**

**За предшколску и школску дјецу која су организована у групама обавеза је кретање тротоаром, а гдје нема тротоара, у колони десном страном што ближе ивици коловоза у смјеру кретања.**

**Код прелаза преко коловоза вођа колоне је дужан да од радника полиције затражи осигурање прелаза или да га сам осигура уколико нема радника полиције.**

**Члан 28.**

**При учествовању у саобраћају предшколска дјеца и слијепе особе које не носе бијели штап морају имати пратиоца.**

**Члан 29.**

**Забрањено је груписање и задржавање пјешака на угловима и уским тротоарима улица, као и стазама ако је таквим стајањем угрожена безбиједност саобраћаја.**

**Скупљање и чекање на тротоару дозвољено је под условом да се не омета саобраћај пјешака.**

**IV – ПОСЕБНЕ МЈЕРЕ БЕЗБЈЕДНОСТИ.**

**Члан 30.**

**Јавна расвјета на јавним саобраћајницама мора служити безбједности саобраћаја и одговарати прописима и препорукама о коришћењу расвјетне технике у саобраћајне сврхе.**

**Прегорјеле сијалице јавне расвјете морају се редовно мијењати, а расвјетно тијело редовно чистити.**

**Предузеће којем је повјерено одржавање јавне расвјете, у случају квара, мора одмах приступити поправци, а најкасније у року од 24 сата.**

**Члан 31.**

**Сви обиљежени пјешачки прелази и стајалишта јавног саобраћаја у улицама већег саобраћајног интезитета морају бити освијетљени или на други начин видно означени.**

**На мјестима гдје постоји јавна расвјета пјешачки прелаз мора бити освијетљен тако да возач може лако уочити пјешака.**

**Саобраћајни знак у близини свјетиљке мора се поставити тако да га сноп нормално освјетљава да не буде у сјени.**

**Члан 32.**

**На раскрсницама улица за које општински орган надлежан за послове саобраћаја, процјени да нису безбједне или се то докаже саобраћајном студиом или пројектом, регулисање саобраћаја се може вршити помоћу семафора.**

**Семафори се морају редовно одржавати, а у случају квара, предузеће којем је повјерено одржавање семафора мора одмах приступити оправци или најкасније у року од три сата по настанку квара.**

**Члан 33.**

**На улицама и путевима са великим нагибом, оштрим кривинама и провалијама уз пут, због могућности слијетања са пута, према процијени надлежног општинског органа извршиће се уградња металне одбојне ограде.**

**На улицама гдје постоји могућност развијања веће брзине кретања моторних возила од дозвољене, затим у непосредној близини школа са интезивним саобраћајем пјешака може се ограничити брзина кретања возила постављањем посебних објеката на путу.**

**На оштрим кривинама и раскрсницама гдје је недовољна прегледност, а према процјени општинског органа надлежног за послове саобраћаја, могу бити постављена саобраћајна огледала.**

**Локације на којима се постављају мјере заштите из става 1. 2. и 3. овог члана прописују се наредбом, а постављају се у складу са прописима из области саобраћаја ( саобраћајним пројектом и слично)**

**Члан 34.**

**Уколико се дио коловоза или тротоара не може користити за саобраћај због прекомјерне опасности која је настала од објеката ( одроњавање фасаде, скидање снијега и сл. ) власник односно корисник објекта или извођач радова дужан је да постави саобраћајне знакове и друго прописано обезбјеђење и о томе обавијестити општински орган надлежан за послове саобраћаја.**

**Члан 35.**

**Прије извођења било каквих радова на коловозу или тротоару, инвеститор је дужан претходно прибавити одобрење за извођење наведених радова, а које издаје надлежно одјељење.**

**Извођач радова, мора ове радње извести у што краћем року, а радилиште видно обиљежити одговарајућом саобраћајном сигнализацијом.**

**Уколико извођач радова подразумјева прокопавање цијеле улице или тротоара, извођач радова мора радове изводити парцијално, тако да једна половина улице мора бити у функцији, и мора обезбједити прелаз преко прекопаног тротоара.**

**Прекопани дио саобраћајне површине извођач радова је дужан у року од 5 ( пет) дана довести у првобитно стање.**

**Члан 36.**

**Зеленило, растиње и рекламе не смију заклањати расвјетна тијела расвјете, саобраћајну сигнализацију, улазити у слободне профиле коловоза и тротоаре и смањивати прегледност на раскрсницама.**

**Забрањено је неовлаштено уклањање и оштећивања саобраћајних знакова и опреме пута или измјена значења саобраћајних знакова.**

**Комунални полицајац, односно саобраћајна инспекција наложиће правном или физичком лицу, укалање зеленила и реклама у случајевима из става 1. овог члана**

**Члан 37.**

**Водоводне, канлизационе, електро, ПТТ и друге инсталације на саобраћајним површинама дужно је да одржава предузеће којем је то повјерено на одржавање.**

**У случају квара, предузеће из претходног става дужно је да квар одмах отклони, а најкасније у року од осам сати од насталог квара.**

**V- КАЗНЕНЕ ОДРЕДБЕ**

**Члан 38.**

**Новчаном казном у износу од 500,00 до 7.000,00 КМ казниће се за прекршај предузеће и друго правно лице :**

1. **које се не придржава забрана, ограничења и обустава у складу са Наредбом ( члан 7. и 8.)**
2. **ако нареди да се возило креће супротно одредбама члана 9. ове Одлуке,**
3. **ако нареди да се теретна моторна возила крећу улицама у којима је забрањен саобраћај или ограничен саобраћај таквих возила без одобрења надлежног органа ( члан 10.),**
4. **ако нареди да се возило креће мимо одобрене трасе и зауставља возило изван одобрених стајалишта ( члан 11.),**
5. **ако резервише простор за паркирање возила без одобрења надлежног органа ( члан 15.),**
6. **ако не обиљежи, не уреди и не одржава резервисани простор за паркирање возила на прописан начин ( члан 16.),**
7. **ако након деблокирања возила не уклони возило ( члан 21.),**
8. **ако нареди да возило приликом утовара или истовара заузме тротоар супротно одредбама члана 22 ове Одлуке,**
9. **ако нареди да се возило које врши утовар или истовар задржава на мјесту гдје је заустављање или паркирање забрањено или да се возило задржава дуже од 30 минута ( члан 23.),**
10. **ако на коловозу, јавним паркиралиштима, тротоару и другим саобраћајним површинама наноси блато, оставља и баца отпадке, врши оправку, оставља неисправна или хаварисана возила и возила намјењена продаји, и сл. ( члан 25.),**
11. **ако прије уклањања или разгртања снијега не постави саобраћајни знак ( члан 26. став 2.),**
12. **ако врши обуку кандидата за возаче супротно Наредби ( члан 30.),**
13. **ако прегорјеле сијалице не замјени у прописаном року или ако расвјетна тијела не чисти редовно ( члан 31.),**
14. **ако редовно не одржава семафоре или у случају квара не приступи оправци у прописаном року ( члан 33.),**
15. **ако прописно не обезбиједи тротоар или коловоз ( члан 35.),**
16. **ако зеленило, растиње и рекламе заклањају расвјетна тијела расвјете, саобраћајну сигнализацију, ако зеленила, растиње и рекламе улазе у слободне профиле коловоза и тротоаре и на тај начин смањују прегледност на раскрсницама, ако неовлаштено уклања и оштећује саобраћајне знакове и опрему пута или измјени значење саобраћајних знакова (члан 36.),**
17. **ако одмах, а најкасније у року од 8 сати не приступи отклањању квара на инсталацијама( члан 37.)**

**За прекршај из става 1. овог члана казниће се самостални предузетник новчаном казном од 100,00 до 1.000,00 КМ.**

**Члан 39.**

**Новчаном казном у износу од 100,00 КМ до 300,00 КМ казиће се за прекршај :**

1. **возач возила који се не придржава забрана, ограничења и обустава у складу са Наредбом ( члан 7. и 8.),**
2. **возач возила који у супротности са одредбама члана 9. се креће улицама у којима је забрањен саобраћај за све или за поједине врсте возила ( члан 9.),**
3. **возач ако се аутобусом креће мимо одобрене трасе и зауставља аутобус изван одобрених стајалишта ( члан 11.),**
4. **возач возила који заустави или паркира возило супротно Наредби ( члан 12. и 14.),**
5. **возач возила који злоупотријеби међународни знак инвалида и користи паркиралиште супротно одредбама члана 17. ове Одлуке,**
6. **ако власник односно корисник не уклони возило након деблокирања или ако оштети или насилно уклони направу за блокирање точкова возила ( члан 21.),**
7. **лице које поступа супротно одредбама члана 25. ове Одлуке,**
8. **возач који паркира или не уклони возило са мјеста са којих се чисти снијег ( члан 26.),**
9. **вођа колоне који на прописан начин не осигура прелажење колоне преко коловоза ( члан 27.),**
10. **возач инструктор ако врши обуку кандидата за возача супротно Наредби ( члан 30.),**
11. **власник односно корисник објекта ако прописно не обезбједи коловоз или тротоар( члан 34,35,36.).**

**Члан 40.**

**Новчаном казном у износу од 100,00 КМ до 200,00 КМ казниће се за прекршај :**

1. **возач теретног моторног возила који се креће улицама у којима је забрањен или ограничен саобраћај таквих возила без одобрења надлежног органа ( члан 10.),**
2. **лице које на коловозу резервише простор за паркирање без одобрења надлежног органа ( члан 15.),**
3. **возач возила који паркира возило супротно одредбама члана 18. став 2. ове Одлуке,**
4. **власник односно корисник возила који на паркиралишту не плати накнаду за паркирање ( члан 18. став 3.),**
5. **возач возила који поступа супротно одредбама члана 22. и 23. ове Одлуке.**

**VI – ПРЕЛАЗНЕ И ЗАВРШНЕ ОДРЕДБЕ**

**Члан 41.**

**Извршење, односно надзор над примјеном ове Одлуке врши комунална полиција, саобраћајни инспектор и овлашћена службена лица Министарства унутрашњих послова РС.**

**Члан 42.**

**Даном ступања на снагу ове Одлуке престаје да важи Одлука о безбједности саобраћаја на путевима општине Језеро број 01-013-853/18 од 21.06.2018. године ( „Службени гласник општине Језеро“, број 03/018).**

**Члан 43.**

**Ова Одлука ступа на снагу осмог дана од дана објављивања у „Службеном гласнику општине Језеро“**

**Број : 010-013-1538/18 Предсједник СО-е**

**Дана, 01.11.2018. године Драгана Карага с.р.**

**52.**

**На основу члана 8. Закона о министарским, владиним и другим именовањима Републике Српске ( „Службени гласник Републике Српске“, број 41/03), члана 39. став 2. тачка 21. Закона о локалној самоуправи („Службени гласник Републике Српске“, број 97/16), члана 50., 51.,52.,53. Закона о службеницима и намјештеницима у органима јединице локалне самоуправе ( „Службени гласник Републике Српске“, број 97/16), члана 53. и 54. Статута општине Језеро ( „Службени гласник општине Језеро, број 08/17), члана 31. Пословника о раду Скупштине општине Језеро ( „Службени гласник општине Језеро“, број 08/17), Скупштина општине Језеро, на 15. сједници одржаној дана 01.11.2018. године, д о н о с и**

**О Д Л У К У**

**о расписивању јавног конкурса за избор и именовање секретара Скупштине општине Језеро**

**Члан 1.**

**Скупштина општине Језеро доноси Одлуку о расписивању Јавног конкурса за избор и именовање секретара Скупштине општине Језеро.**

**Члан 2**

**Кандидати за именовање на упражњено радно мјесто из претходног члана морају испуњавати слиједеће опште и посебне услове :**

**А - ОПШТИ УСЛОВИ**

1. **да је држављанин Републике Српске, односно Босне и Херцеговине,**
2. **да је старији од 18 година,**
3. **да има општу здравствену способност,**
4. **да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у Општинској управи, односно да се против њих не води кривични поступак,**
5. **да није отпуштен из органа управе као резултат дисциплинске мјере на било којем нивоу власти у БиХ три године прије објављивања Конкурса,**
6. **да није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом – члан IX став 1. Устава БиХ**

**Б – ПОСЕБНИ УСЛОВИ**

1. **да има ВСС ( VII степен), завршен Правни факултет, да је дипломирани правник или да има завршен први циклус студија са звањем дипломирани правник и остварених најмање 240 ЕЦТС бодова или еквивалент,**
2. **да има најмање три године радног искуства у траженом степену образовања, односно звања,**
3. **да има положен стручни испит за рад у управи,**
4. **познавање рада на рачунару.**

**Члан 3.**

**За спровођење поступка по основу јавног конкурса, као и сачињавање писмене препоруке кандидата за именовање задужена је Комисија за избор и именовање секретара Скупштине општине Језеро, која у складу са Законом о службеницима и намјештеницима у органима јединице локалне самоуправе броји пет чланова, од којих су два члана одборници у Скупштини, два члана службеници Општинске управе који имају одговарајућу стручну спрему, звање и радно искуство, а један члан са листе коју утврђује Скупштина.**

**Члан 4.**

**Јавни конкурс за избор и именовање секретара Скупштине општине Језеро биће објављен у складу са одредбама Закона о министарским, владиним и другим именовањима Републике Српске.**

**Члан 5.**

**Јавни конкурс за избор и именовање секретара Скупштине општине Језеро објавиће се у једном дневном листу на територији Републике Српске и у „Службеном гласнику“ Републике Српске.**

**Члан 6.**

**Ова одлука ступа на снагу осмог дана од дана објављивања у „Службеном гласнику општине Језеро“.**

**Број : 010-013-1539/18 Предсједник СО-е**

**Дана, 01.11.2018. године. Драгана Карага с.р.**

**53.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), члана 36. став 2. и 87. Статута општине Језеро ( „Службени гласник општине Језеро“, број 08/17), Скупштина општине Језеро на 15. сједници одржаној дана 01.11.2018. године, донијела је**

**О Д Л У К У**

**I**

**Одобрава се реализација пројекта „Реконструкција - изградња моста на ријеци Пливи код Качаревих кућа“ у вриједности до 650.000,00 КМ.**

**II**

**Средства из члана I ове Одлуке обезбјеђују се од стране Министарства пољопривреде, шумарства и водопривреде Републике Српске – Јединица за кординацију пољопривредних пројеката Бања Лука ( средства ИФАД – а) и властитих средстава општине Језеро.**

**III**

**Обавезује се начелник општине да редовно информише Скупштину општине о степену реализације овог пројекта.**

**IV**

**Ова Одлука ступа на снагу осмог дана од дана објављивања у „Службени гласнику општине Језеро.“**

**Број : 010-013-1540/18 Предсједник СО-е**

**Дана, 01.11.2018. године. Драгана Карага с.р.**

**54.**

**На основу члана 39. став 2. Закона о локалној самоуправи ( „Службени гласник Републике Српске“, број 97/16), и члана 36. став 2. Статута општине Језеро ( „Службени гласник општине Језеро“, број 08/17), Скупштина општине Језеро на 15 сједници одржаној дана 01.11.2018. године, донијела је**

**З А К Љ У Ч А К**

**I**

**Општина Језеро, као изразито неразвијена општина Републике Српске нема смјештајних капацитета за пријем миграната на територији општине Језеро.**

**II**

**Овај закључак ступа на снагу даном доношења, а биће објављен у „Службеном гласнику општине Језеро.“**

**Број : 010-013-1541/18 Предсједник СО-е**

**Дана, 01.11.2018. године. Драгана Карага с.р.**

**НАЧЕЛНИК ОПШТИНЕ**

**13.**

**На основу члана 59. и 82. Закона о локалној самоуправи ( „Службени гласник Републике Српске“, број 97/16), члана 67. и 88. Статута општине Језеро, начелник општине д о н о с и**

**Р Ј Е Ш Е Њ Е**

**о именовању члана Кординационог тијела испред Општине Језеро**

**I**

**Снежана Ружичић именује се за представника Кординационог тијела за праћење кретања илегалних миграната преко територије Републике Српске испред Општине Језеро.**

**II**

**Задатак Кординационог тијела је да оперативно спроводи активности са циљем праћења уласка, задржавања, кретања миграната и њиховог што бржег проласка кроз Републику Српску.**

**III**

**Ово Рјешење ступа на снагу даном доношења, а биће објављено у „Службеном гласнику Општине Језеро“.**

**Број : 01-014-1101-1/18 Начелник**

**Дана, 20.08.2018. године Снежана Ружичић с.р.**

**14.**

**На основу члана 59. Закона о локалној самоуправи ( „Службени гласник Републике Српске“, број 97/16), члана 67. и 88. Статута општине Језеро ( „Службени гласник општине Језеро“, број 8/17), Начелник општине д о н о с и**

**Р Ј Е Ш Е Њ Е**

**о именовању Општинског развојног тима**

**I**

**У Општински развојни тим ( у даљем тексту : ОРТ) именују се :**

1. **Миле Савић, као координатор тима,**
2. **Биљана Нишић, као члан из области привреде и технички секретар тима,**
3. **Милена Кутањац, као члан из области друштвених дјелатности,**
4. **Драгана Карага, као члан,**
5. **Дражен Стругаловић, као члан,**
6. **Лука Вођевић, као члан.**

**II**

**Задатак ОРТ је да организује и управља процесима израде Стратегије развоја општине Језеро за период 2019-2028. године ( у даљем тексту : Стратегије), а у складу са Одлуком Скупштине општине број 010-013-552-1/18 од 20.04.2018. године, односно да изврши анализу стања на подручју општине Језеро, „ SWOT“ анализу, да дефинише приједлог стратешких фокуса, стратешке визије и стратешких циљева, као и да координира процес израде секторских планова развоја, као и друге неопходне радње на изради Стратегије.**

**III**

**Ово Рјешење ступа на снагу даном доношења, а биће објављено у „Службеном гласнику општине Језеро“.**

**Број : 01-014-1159/18 Начелник**

**Дана, 24.08.2018. године. Снежана Ружичић с.р.**

|  |
| --- |
| **15.**  **На основу члана 59. Закона о локалној самоуправи ( „Службени гласник Републике Српске“, број 97/16), члана 67. и 88. Статута општине Језеро ( „Службени гласник општине Језеро“, број 8/17), Протокола о сарадњи између Општине Језеро и „УНДП-а БиХ“ ( број протокола 01-014-1017/17 од 26.01.2018. године), Начелник општине Језеро доноси**  **Р Ј Е Ш Е Њ Е**  **о именовању техничког лица за учешће у надзору над извођењем радова на санацији стамбених објеката**   1. **Именујем Милорада Каурина, са ЈМБГ 0704955104312, као техничко лице за учешће у надзору над извођењем радова на санацији стамбених објеката у оквиру Програма за опоравак од поплава – Стамбено збрињавање.** 2. **Задатак именованог техничког лица је да заједно са инжењером УНДП-а врши надзор над извођењем радова на санацији стамбених објеката, за које није потребно одобрење за грађење.** 3. **Ово рјешење ступа на снагу даном доношења, а биће објављено у „Службеном гласнику Општине Језеро“.**   \_\_\_\_\_\_\_\_\_\_\_\_\_\_\_\_\_\_\_ |

**Број : 01-014-1017/17-12 Начелник**

Дана, 24.08.2018. године. Снежана Ружичић с.р.

**16.**

**На основу члана 59. Закона о локалној самоупрви Републике Српске (Службени гласник РС број:97/16) и члана 54. и члана 65. Закона социјалне заштите (Службени гласник РС број 37/12) и члана 67. Став 21. Статута општине Језеро (Службени гласник општине Језеро број: 08/17) начелник општине Језеро доносим**

**Рјешење**

**I**

**Одобрава се исплата једнократне новчане помоћи за осам вишечланих породица са подручја општине Језеро у износу од 300,00 КМ, што укупно износи 2.400,00 КМ и то:**

1. **Вујић Зорана**
2. **Савић Недељка**
3. **Савић Смиљка**
4. **Малчић Драгана**
5. **Грабеж Стана**
6. **Палалић Весна**
7. **Карага Јадранка**
8. **Шајин Нермина**

**II**

**Исплата средстава из члана 1. Рјешења извршиће се из буџета општине Језеро на терет средстава намјењених за социјално угрожена лица.**

**III**

**Рјешење ступа на снагу даном доношења и биће објављено у Службеном гласнику општине Језеро.**

**Број01-014-1195/18**

**Дана, 29.08.2018. године.**

**17.**

**На основу члана 59. Закона о локалној самоупрви Републике Српске (Службени гласник РС број:97/16) и члана 44. Став 1. Тачка 6. и 17. Статута општине Језеро (Службени гласник општине Језеро број: 08/17) а на захтјев породиља општине Језеро начелник општине Језеро доносим**

**Рјешење**

**I**

**Одобрава се исплата једнократне новчане помоћи сљедећим породиљама**

**:**

1. **Јовишић Јована**
2. **Квргић Дражена**
3. **Томић Данијела**
4. **Милановић Милијана**
5. **Стругаловић Марина**

**У износу од по 300,00 КМ у сврху стимулисања наталитета на подручју општине Језеро у 2018. години.**

**II**

**Одобрава се исплата једнократне новчане помоћи у износу од 600,00 КМ породиљи Тривунчевић Бранки на име рођења близанаца.**

**III**

**Исплата средстава из члана 1. И 2. Рјешења извршиће се из буџета општине Језеро, што укупно износи 2.100,00 КМ.**

**IV**

**Рјешење ступа на снагу даном доношења и биће објављено у Службеном гласнику општине Језеро.**

**Број01-014-1049/18 Начелник**

**Дана, 19.09.2018. године. Снежана Ружичић с,р,**

**18.**

**На основу члана 59. Закона о локалној самоуправи ( „Службени гласник Републике Српске“ , број 97/16), Одлуке Министарства за људска права и избјеглице о избору пројеката обнове и изградње комуналне и социјалне инфраструктуре на просторима гдје живе расељене особе и повратници за 2017. годину број К-12-41-1-2438-2/18 од 27. августа 2018. године ( „Службени гласник БиХ“, број 62/18), члана 67. и 88. Статута општине Језеро ( „Службени гласник општине Језеро“, број 8/17), начелник општине доноси**

**Р Ј Е Ш Е Њ Е**

**о именовању пројект менаџера**

1. **Именујем Драгану Карагу, испред општине Језеро, за пројект менаџера по Јавном позиву за обнову и изградњу комуналне и социјалне инфраструктуре на просторима гдје живе расељене особе и повратници Министарства за људска права и избјеглице БиХ.**
2. **Задатак пројект менаџера је да заједно са представницима Министарства за људска права и избјеглице БиХ ради на имплементацији пројекта.**
3. **Временски период рада пројект менаџера је до окончања пројекта по Јавном позиву за обнову и изградњу комуналне и социјалне инфраструктуре на просторима гдје живе расељене особе и повратници Министарства за људска права и избјеглице.**
4. **Ово рјешење ступа на снагу даном доношења, а биће објављено у „Службеном гласнику Општине Језеро“.**

**Број : 01-014-1340/18 Начелник**

**Дана, 20.09.2018. године. Снежана Ружичић с.р.**

**19.**

**На основу члана 59. Закона о локалној самоупрви Републике Српске (Службени гласник РС број:97/16) и члана 67. Статута општине Језеро (Службени гласник општине Језеро број: 08/17) доносим**

**Рјешење**

**I**

**Одобрава се исплата средстава у износу од 220,00 К М за наградни фонд за гастро манифестацију ''Котлићијада 2018 '', која ће се одржати на језеро Ђол дана 23.09.2018. године.**

**II**

**Исплата средстава из члана 1. Рјешења извршиће се из буџета општине Језеро за 2018.годину са позиције 415200.**

**Рјешење ступа на снагу даном доношења и биће објављено у Службеном гласнику општине Језеро.**

**Број01-014-1493/18 Начелник**

**Дана, 21.09.2018. године. Снежана Ружичић с.р.**

**20.**

**На основу члана 59. Закона о службеницима и намјештеницима у органима јединице локалне самоуправе ( „Службени гласник Републике Српске“, број 97/16), члана 67. и 88. Статута општине Језеро ( „Службени гласник општине Језеро“, број 08/17), члана 8. Закона о уређењу простора и грађењу ( „Службени гласник Републике Српске“, број 40/13, 2/15, 106/15, 3/16), начелник општине д о н о с и**

**Р Ј Е Ш Е Њ Е**

**о именовању надзорног органа**

1. **Именујем надзорни орган у саставу :**

* **дип. инж. грађевинарства Сузана Кљечанин из Бања Луке, улица Слободана Кустурића број 2, ЈМБГ 2612986125011, број л. к. 30LAW6721.**

1. **Задатак надзорног органа је да на терену редовно врши надзор и надгледава стручност реализације извођења радова „Асфалтирање четири локална пута на територији општине Језеро“, а по споразуму број 01-014-814/18-7 од 17.09.2018. године који је закључен у Језеру између : Општине Језеро ( уговорни орган), коју заступа заступник по закону, начелник општине Снежана Ружичић и „Мркоњић путеви“ д. о. о. Мркоњић Град ( добављач), кога заступа лице овлашћено за заступање Милановић Тривун.**
2. **Временски период за обављање задатка из става 2. је дан завршетка радова предвиђених пројектом.**
3. **Висина накнаде за обављени задатак из става 2. ће се одредити посебним закључком.**
4. **Ово рјешење ступа на снагу даном доношења, а биће објављено у службеном гласнику општине Језеро.**

**Број : 01-014-1363/18 Начелник**

**Дана, 26.09.2018. год. Снежана Ружичић с.р.**

**САДРЖАЈ:**

**СКУПШТИНА ОПШТИНЕ:**

**40.Закључак..........................................................................1**

**41.Закључак..........................................................................1**

**42.Закључак..........................................................................1**

**43.Закључак..........................................................................1**

**44. Закључак.........................................................................2**

**45. Закључак.........................................................................2**

**46. Закључак.........................................................................2**

**47. Закључак.........................................................................2**

**48. Закључак.........................................................................2**

**49. Одлука о давању овлашћења**

**начелнику општине...........................................................3**

**50.Одлука о давању овлашћења.......................................3**

**51. Одлука о безбједности саобраћаја на путевима**

**општине Језеро....................................................................3**

**52.Одлука о расписивању јавног конкурса за избор и именовање секретара Скупштине општине Језеро.....9**

**53. Одлука...........................................................................10**

**54. Закључак о мигфрантима--......................................10**

**НАЧЕЛНИК ОПШТИНЕ**

**13Рјешење о именовању члана Кординационог тијела испред Општине Језеро....................................................11**

**14. Рјешење о именовању Општинског**

**развојног тима..................................................................11**

**15. Рјешење о именовању техничког лица за учешће у надзору над извођењем радова на санацији стамбених објеката...............................................................................11**

**16.Рјешење..........................................................................11**

**17.Рјешење..........................................................................12**

**18. Рјешење о именовању пројект менаџера................12**

**19.Рјешење..........................................................................12**

**20. Рјешење о именовању надзорног органа................13**

**Оснивач Скупштина општина Језеро тел/факс (050) 291-001 и 209-002 "Службени гласник oпштине Језеро излази по потреби.**

**Одговорни уредник Саша Радић, припрема, обрада текста и штампа Миљана Симетић.**